Bolesť lavej ruky
Dobrý deň, mám bolesť ľavej ruky spojenú s ramenom od krčnej chrbtice a z toho necitlivý palec, na ľavej ruke, ktorý pri zovretí bolí. V práci dvíham ťažké , uživam diclovit a diclobene plus injekcie je daký vhodný liek na vrátenie citlivosti .
Dobrý deň,
ďakujeme za Vašu otázku.
Znížená citlivosť v prste je len prechodným stavom, ktorá sa po preliečení Vášho problému navráti. K liekom ktoré užívate môžem ešte odporúčiť
Milgammu N
, ktorá je vohdná pri týchto tažkostiach. Používa sa na liečbu zápalových a bolestivých ochorení nervov ako je diabetická a alkoholová polyneuropatia (poškodenie nervov pri cukrovke a alkoholizme), migréna, bolestivé natiahnutie svalov (muskuloskeletálna bolesť), bolestivé postihnutie koreňov periférnych nervov (postihnutie pri vysunutí medzistavcovej platničky alebo ako výsledok degeneratívneho ochorenia chrbtice), skalenový syndróm (útlak nervovej spleti v  krčnej oblasti), syndróm rameno-ruka (bolestivý syndróm v oblasti hornej končatiny), pásový opar (herpes zoster), obrna (paréza) tvárového nervu.
Prajem pekný zvyšok dňa.
S pozdravom,
PharmDr. Anna Pacalajová